CELEX: 62021CN0580
Language: lt
Date: 2021-09-22 00:00:00
Title: Byla C-580/21: 2021 m. rugsėjo 22 d. Bundesgerichtshof (Vokietija) pateiktas prašymas priimti prejudicinį sprendimą byloje EEW Energy from Waste Großräschen GmbH / MNG Mitteldeutsche Netzgesellschaft Strom GmbH

2021 12 13   
            
            
               LT
            
            
               Europos Sąjungos oficialusis leidinys
            
            
               C 502/13
            
         
      2021 m. rugsėjo 22 d.Bundesgerichtshof (Vokietija) pateiktas prašymas priimti prejudicinį sprendimą byloje EEW Energy from Waste Großräschen GmbH / MNG Mitteldeutsche Netzgesellschaft Strom GmbH
      
      (Byla C-580/21)
      (2021/C 502/20)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesgerichtshof
      
      
         Šalys pagrindinėje byloje
      
      
         Ieškovė: EEW Energy from Waste Großräschen GmbH
      
      
         Atsakovė: MNG Mitteldeutsche Netzgesellschaft Strom GmbH
      
      
         Trečiasis asmuo: 50Hertz Transmission GmbH
      
      
         Prejudiciniai klausimai
      
      
                  1.
               
               
                  Ar Direktyvos 2009/28/EB (1) 16 straipsnio 2 dalies c punktas, siejamas su 2 straipsnio a ir e punktais, turi būti aiškinamas taip, kad perduodant elektros energiją į tinklą pirmenybė turi būti suteikiama ir tokiems gamybos įrenginiams, kuriuose elektros energija gaminama termiškai apdorojant mišrias atliekas, kai kintamo dydžio atliekų dalį sudaro biologiškai skaidžios pramoninės ir buitinės atliekos?
               
            
                  2.
               
               
                  Jeigu į pirmąjį klausimą būtų atsakyta teigiamai: ar pirmenybės suteikimas perduodant elektros energiją į tinklą pagal Direktyvos 2009/28/EB 16 straipsnio 2 dalies c punktą priklauso nuo gaminant elektros energiją pirmame klausime aprašytu būdu panaudotos biologiškai skaidžių atliekų dalies dydžio?
               
            
                  3.
               
               
                  Jeigu į antrąjį klausimą būtų atsakyta teigiamai: ar biologiškai skaidžių atliekų daliai taikoma reikšmingumo riba, kurios nepasiekus pagamintai elektros energijai negali būti taikomos elektros energijai iš atsinaujinančių energijos išteklių galiojančios taisyklės?
               
            
                  4.
               
               
                  Jeigu į trečiąjį klausimą būtų atsakyta teigiamai: kokio dydžio dalis atitinka šią ribą arba kaip ši riba turėtų būti nustatoma?
               
            
                  5.
               
               
                  Jeigu į pirmąjį ir antrąjį klausimus būtų atsakyta teigiamai: ar, elektros energijai iš atsinaujinančių energijos išteklių skirtas taisykles taikant elektros energijai, kurios tik dalis pagaminta iš biologiškai skaidžių atliekų, Direktyvos 2009/28/EB 5 straipsnio 3 dalies antros pastraipos ratio legis galima remtis preziumuojant, kad šios taisyklės taikomos tik iš atsinaujinančių energijos išteklių pagamintai elektros energijos daliai ir kad ši dalis apskaičiuojama pagal kiekvieno energijos ištekliaus energetinę vertę?
               
            
         (1)  2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB (OL L 140, 2009, p. 16).